Në bazë të nenit 19 të **Ligjit Nr.08/L-277** për sport të Kosovës dhe **Ligjin nr 06/L-115**, në bazë të nenit 20 të **Ligjit Nr. 06/L- 043** për Lirinë e Asocimit në Organizata Joqeveritare i ndryshuar dhe plotësuar me **Ligjin 08/L-244** Udhëzimit administrative të akteve nënligjore dhe duke u bazuar në statutit të **EUBC** dhe **WORLD BOXING** Kuvendi i Federatës së Boksit të Kosovës në mbledhjen e mbajtur më 18.01.2025 miraton këtë:

STATUT TË FEDERATËS SË BOKSIT TË KOSOVËS

-I- DISPOZITA E PËRGJITHSHME

Neni 1.

Federata e Boksit e Kosovës (në tekstin e mëtejshëm “**Federata**” ose “**FBOXK**”), është federatë e pavarur sportive, e cila bashkon të gjithë boksieret , trajnerët, gjyqtarët, veprimtarët, drejtuesit e boksit si dhe dashamirët e këtij sporti në Kosovë, përmes klubeve sportive, pa marrë parasysh gjininë, ngjyrën, gjuhën, fenë, mendimin politik apo opinion, prejardhjen sociale apo etnike, lidhjen me bashkësinë etnike, pronën apo lindjen.

Neni 2.

Federata është subjekt juridik, e regjistruar në Ministrinë përkatëse, Departamenti për OJQ, në Prishtinë, si një OJQ jofitimprurëse, sipas Ligjit nr.06/L0-43 për Lirinë e Asociimit në Organizatat Joqeveritare, e cila vepron në pajtueshmëri me legjislacionin e aplikueshëm në Kosovë dhe Rregullave të EUBC dhe WORLD BOXING

Neni 3

Emri i federatës është FEDERATA E BOKSIT E KOSOVËS, shkurtesa është FBOXK. Selia e federatës është në Prishtinë. Federata vepron në territorin e Kosovës.

Neni 4.

Simboli i parë i FBOXK-së është shenja e Federatës e cila përbëhet nga harta e Kosovës ringu dy doreza ne balline shqiponja dykrenare dhe shkurtesa FBOXK.

Neni 5

Flamuri i FBOXK-së ka formën sikur edhe simboli (materiali i mendafshtë).

Neni 6

Vula e FBOXK-së është e rrumbullakët, me shenjë të Federatës në mes dhe mbishkrimin: FEDERATA E BOKSIT E KOSOVËS ne gjuhen shqipe dhe angleze.

Neni 7.

Federata është anëtare e Komitetit Olimpik të Kosovës (në tekstin e mëtutjeshëm KOK).

Federata është antare e EUBC dhe . Federata punon në bazë të akteve normative të veta, të cilat janë të harmonizuara me ato te EUBCse, WB-se dhe KOK-ut.

Federata mund të anëtarësohet edhe në asociacione të tjera sportive vendore dhe ndërkombëtare.

**PËRFAQËSIMI DHE NËNSHKRIMI**

Neni 8.

Kryetari dhe Sekretari i Përgjithshëm, ose Nënkryetari dhe Sekretari i Përgjithshëm, mund të nënshkruajnë bashkërisht në emër të FBOXK-së, përfaqësojnë, propozohen për organe drejtuesenë asambletë e Federatës Botërore,Evropiane,KOK, përfaqësojnë FBOXK në takime të ndryshme vendore dhe ndërkombëtare, gara vendore dhe ndërkombëtare etj.

Neni 9.

FBOXK-ja bashkëpunon dhe vepron me Fakultetin e Kosovës Fizike, Shoqatën e Pedagogëve të Kulturës Fizike, Shoqatat e trajnerëve, gjyqtarëve dhe Sportistëve si dhe asociacione të tjera jo vetëm sprotive të cilat dëshirojnë këtë bashkëpunim.

Neni 10.

FBOXK-ja përgjigjet për obligimet e marra me të gjitha mjetet e saja: FBOXK-ja e ka xhirollogarinë e vet.

Neni 11.

Federata e njofton opinionin publik për punën e saj nëpërmjet:

Buletinave (Informatorëve), mjeteve të informimit si dhe nëpërmjet organizimit të konferencave për media.

Anëtarët e vet i njofton nëpërmjet:

-Procesverbaleve te mbledhjeve te organeve dhe komisioneve

-Buletinave dhe publikimeve tjera dhe

-Mjeteve të informimit

-II- QËLLIMET DHE VEPRIMTARIA E FEDERATËS

Neni 12.

Qëllimet e federatës janë:

Masovizimi, zhvillimi kualitativ dhe organizimi i boksit, udhëheqja e garave zyrtare dhe garave të tjera,

* Udhëheqja me përfaquesit shtetrorë të boksit të Kosovës,
* Organizmi dhe përparimi profesional i boksiereve, trajnerëve, referëve, delegatëve,
* U ndihmon organizatave të tjera në provomimin e boksit në të gjitha fushëveprimet e sportit të boksit, në përputhje me aktet normative.
* Merr pjesë në manifestime dhe gara ndërkombëtare,
* Mbështet zhvillimin e boksit në vise të pazhvilluara,
* Merr pjesë në punën e AOK-ut dhe asociacioneve tjera sportive,
* [**Ligji nr. 05/l-075 për parandalimin dhe sanksionimin e dhunës dhe dukurive negative**](javascript:__doPostBack('ctl00$MainContent$rAktet$ctl00$lblAn',''))[**në ngjarjet sportive**](javascript:__doPostBack('ctl00$MainContent$rAktet$ctl00$lblAn',''))
* **Nr. 08/L-277 për Sport të Kosovës, Ligjin Nr. 06/L- 043 për Lirinë e Asociimit në Organizata Joqeveritare, , Ligjin Nr. 05/L-090** për Sponsorizimin në Fushën e Kulturës, Rinisë dhe Sportit si dhe legjislacionin sekondar që dalin nga këto ligje.
* 8. Vepron kundër përdorimit të dopingut, në përputhje me vendimet e AOK-ut dhe EUBC dhe WB.
* Merr pjesë në punën e organizatave të tjera sportive ndërkombëtare, të cilat janë të lidhura me boksin.

-III- ANËTARËT E FEDERATËS

Neni 13.

Anëtarë të federatës janë: Klubet e boksit (publike dhe private), Shoqatat e trajnerëve, gjyqtarëve, e boksiereve dhe të gjitha shoqatat tjera, të cilat do të pranohen nga federata.

-Kushtet e përgjithshme dhe të veçanta për anëtarësim në federatë janë:

* Certifikata e OJQ kopje
* Vërtetimi për regjistrim e klubit në Komunën përkatëse.
* Vërtetim të personit të autorizuar të klubit nga OJQ,
* Vërtetimnga gjykata për përfaqësuesin e klubit që nuk është i dënuar me vendim të formës së prerë.
* Vërtetimi për shlyerjene detyrimeve tatimore nga ATK-ja
* Një kopje të vlefshme të stautit konfor statutit te FBOXK
* Një kopje të vlefshme të rregulloren e kuvendit
* Një kopje të vlefshme të rregulloren e bordit
* Një kopje të vlefshme të rregulloren disiplinore
* Klubi duhet te ketë llogari bankare aktive.
* Klubi duhet te ketë logon e saj.
* Klubi duhet te ketë flamurin e saj.
* Klubi duhet te ketë vulën e saj.
* Respektimi i Statutit dhe të gjitha akteve normative të FBOXK-së
* Sekretariati i Përgjithshëm verifikon përmbushjen e kërkesave të parashikuara në këtë statut dhe përgatit një raport me shkrim për Bordit.
* Bordi do të shqyrtojë raportin me shkrim dhe do të vendosë nëse kërkesa për anëtarësim i plotëson të gjitha kërkesat dhe sipas statutit të FBOXK,
* Bordi e pranon anëtarin me te drejta të përkohshme dhe i mundësonpjesëmarrje në gara deri në kuvendin e radhës.
* Bordi i kërkon Kuvendittë Përgjithshme të pranojë ose jo klubin pasi qe klubi ti këtë plotësuar të gjitha kërkesat dhe sipas statutit të FBOXK.
* Pranimin e klubit e bene Kuvendi me shumicë(50% plus 1) e delegatëve te kuvendit me të drejt vote
* Antaret mund të përjashtohen nga federata kur i shkel dispozitat e statutit dhe akteve tjera normative të federatës.
* Nuk zbaton apo injororn vendimet e obligushme të federatës me veprimet e veta demton imazhin e federatës
* Nese konstatohet se klubi i antarsuar në FBOXK nuk ushtron veprimtarin e saj apo konstatohet se gjatë dy viteve të fundit nuk e ka mbajtur kuvendin dhe nuk ka marr pjesë në garat e rregullta.
* Vendimin për përjashtim nga anëtarësia e bie Kuvendi, Efektet e përjashtimit veprojnë nga dita e marrjes së vendimit.
* Antarsia konsiderohet e nderprer per te gjitha klubet qe nuk marrin pjese ne gara per 2 vite.
* Perjashtimi i klubit e bene Kuvendi me shumicë (50% plus 1) e delegatëve te kuvendit me të drejt vote.

Neni 14.

Zhvillimi i aktivitetit në lëmin e boksit, punëtorëve sportiv dhe anëtarëve tjerë të cilët me vullnet të lirë janë të bashkuar realizohet në ekipet - klubet e boksit Klubet e boksit janë anëtarë të FBOXK në territorin ku e ushtrojnë veprimtarinë sportive.

Klubet e boksit, të cilat janë të themeluara dhe të regjistruar në organet perkatëse komunale, të cilat posedojnë me infrastrukturë të nevojshme, kuadër profesional, dhe se posedojnë vertetimin me

shkrim për regjistrim si klub sipas rregullores mbi rregjistrimin e FBOXK dhe Statutit të FBOXK-së.

Neni 15

Si forma të organizimit dhe ndikimit në Federatë mund të themelohen Shoqatat e gjyqtarëve dhe trajnerëve të boksit, të cilat realizojnë të drejtat, detyrat dhe interesat e tyre të përbashkëta konform dispozitave të këtij Statuti, dispozitave tjera të Federatës, të WB-se dhe Akteve të tyre normative.

Neni 16.

Shoqata e gjyqtarëve dhe trajnerëve të boksit të Kosovës si Shoqata profesionale të Federatës, zbaton politikën në kahje të vendimeve të aprovuara nga organet e Federatës.

Rregulloret e Shoqatës së gjyqtarëve dhe asaj të trajnerëve nuk duhet të jenë në kundërshtim me dispozitat e këtij Statuti.

Neni 17.

Aktiviteti sportiv i gjyqtarëve të boksit, mbështet në baza të amatorizmit, ndërsa kompenzimi për kryerjen e detyrës së gjyqtarit rregullohet me akte të veçanta normative dhe për këtë vendos Bordi i FBOXK-se

Neni 18.

Trajnerët dhe punëtorët tjerë profesional i realizojnë të drejtat dhe obligimet e tyre drejtë për së drejti në klubet e boksit - klubet e tyre qoftë të punësuar në marrëdhënie të rregullt pune, qoftë në baza amatore.

Trajnerët për të punuar në klubet e boksit duhet t'a kenë kualifikimin përkatës të lëshuar nga organi kompetent i FBOXK-së.

Lëshuarja dhe marrja e lejës - licencës për ushtrimin e veprimtarisë së trjanerit më për së afërmi rregullohet me aktet normative të Shoqatës së trajnerëve dhe Rregullores mbi punën profesionale në FBOXK.

**TË DREJTAT E ANËTARËVE DHE DETYRIMET E ANËTARËVE**

Neni 19.

* Anëtarët e FBOXK-së gëzojnë të drejtat e mëposhtme:
* Të marrin pjesë në Kuvendin e Përgjithshme, të njihen më parë me rendin e ditës së çdo Kuvendi të Përgjithshme, të ftohen në Mbledhjen e Kuvendit e Përgjithshme në kohën e përcaktuar, të ushtrojnë të drejtën për të diskutuar dhe debatuar nëKuvend dhe të ushtrojnë të drejtën për të votuar. E aplikueshme për anëtarët me të drejt vote.
* Të paraqesin propozime për t`u përfshirë në rendin e ditës së Kuvendit të Përgjithshme.

E aplikueshme për anëtarët me të drejt vote.

* Të propozojnë kandidatë për zgjedhje dhe/ose emërim në organet përkatëse të FBOXK-së .

E aplikueshme për anëtarët me të drejt vote siç e parasheh ky statut.

* Të informohen për çështjet e FBOXK-së përmes organeve të saj zyrtare dhe të informohen për vendimet e marra nga Bordi ;
* Të marrin pjesë në gara (nëse është e zbatueshme) dhe/ose aktivitete të tjera sportive të organizuara nga FBOXK-ja dhe të organizojnë gara tjera pasi ti ipet e drejte nga FBOXK--ja dhe nën kujdesin e saj;
* Të ushtrojnë të gjitha të drejtat e tjera që burojnë nga statuti dhe në përputhje me rregulloret dhe vendimet e FBOXK--së;
* Të nxjerrin rregullore vetëm në lidhje me funksionin e tyre administrativ, organizimin dhe autoritetin territorial (nëse është e rëndësishme).
* Ushtrimi i këtyre të drejtave i nënshtrohet zbatimit të dispozitave të tjera në këtë statut dhe në rregulloret e zbatueshme të FBOXK--së.
* Anëtarët e FBOXK -së kanë detyrimet e mëposhtme:
* Të jenë besnikë ndaj FBOXK së, që do të thotë se ata nuk duhet të veprojnë kundër interesave të saj;
* Të respektojnë plotësisht statutin, rregulloret, vendimet e FBOXK -së ,Komisioneve në çdo kohë dhe të sigurojnë që ato të respektohen edhe nga anëtarët, triatletët dhe zyrtarët e tyre;
* Të sigurojnë zgjedhjen e organeve vendimmarrëse të paktën çdo 4 vjet;
* Të mbledhin organin e tyre më të lartë dhe legjislativ në intervale të rregullta, si rregull i përgjithshëm një herë në vit;
* Të marrin pjesë në gara (nëse është e zbatueshme) dhe aktivitete të tjera sportive të organizuara nga FBOXK -ja;
* Të paguajnë kootizimine anëtarësisëdhe të jenë të qëndrueshëm sa u takon detyrimeve të tyre financiare, siç përcaktohet në këtë statut, rregulloret ose me vendimin e Bordit të FBOXK -së;
* Të respektojnë Rregulloren e garave të përcaktuara nga FBOXK -së, dhe të sigurojnë që ato të respektohen gjithashtu nga anëtarët e tyre, boksieret dhe zyrtarët përmes një dispozite posaçme në statutet e tyre;
* Të miratojnë një klauzolë ligjore, statutore ku specifikohet që çdo mosmarrëveshje e nivelit kombëtar dhe ndërkombëtar që lind ose lidhet me statutin, rregulloret, direktivat dhe vendimet e FBOXK -së mund të referohet në shkallën e fundit (d.m.th. pas shterimit të të gjitha forumeve të brendshme Brenda FBOXK) vetëm në CAS në Kosovë ,CAS në Lozanë e cila do të zgjidhë çështjen në mënyrë përfundimtare duke përjashtuar çdo gjykatë të juridiksionit të zakonshëm, me përjashtim kur një gjë e tillë ndalohet shprehimisht nga legjislacioni i Republikës së Kosovës;
* Të sigurojnë që organet e tyre të zgjidhen ose të emërohen në përputhje me një procedurë që garanton pavarësinë e plotë të zgjedhjeve ;
* T’i komunikojnë FBOXK -së çdo ndryshim në statutin dhe rregulloret e saj, si dhe listën e zyrtarëve të saj, të cilët janë përfaqësues ligjorë me të drejtën për të lidhur marrëveshje ligjërisht të detyrueshme me palë të treta;
* Të mos mbajnë asnjë marrëdhënie të natyrës sportive me subjektet që nuk njihen ose me anëtarët që janë pezulluar ose përjashtuar;
* Të respektojnë parimet e besnikërisë, integritetit dhe sjelljes së mirë sportive si shprehje në gatat e ndershme përmes një dispozite statutore dhe të sigurojnë që këto parime të respektohen edhe nga anëtarët e tyre përmes një dispozite të posaçme statutore;
* Të administrojnë një regjistër të anëtarëve, i cili të përditësohet rregullisht;
* Të pajtohen plotësisht me të gjitha detyrimet e tjera që rrjedhin nga statuti dhe rregulloret e tjera të FBOXK.
* Anëtarët duhet të integrojnë në statutin e tyre detyrimet e përmendura më sipër, për të qenë të zbatueshme për anëtarët e tyre.
* Të respektojë [**Ligji nr. 05/l-075 për parandalimin dhe sanksionimin e dhunës dhe**](javascript:__doPostBack('ctl00$MainContent$rAktet$ctl00$lblAn',''))[**dukurive negative në ngjarjet sportive**.;](javascript:__doPostBack('ctl00$MainContent$rAktet$ctl00$lblAn',''))

-IV- ORGANET E FEDERATËS

Neni 20.

* Organet e Federatës janë:
* Kuvendi.
* Bordi.
* Presidenti.
* Këshilli Mbikëqyrës.

-Federata në strukturën e saj ka komisionet, këshillin, dhe shoqatat relevante, të cilat janë në përputhje me Ligjin për Sport, statutin e FBOXK, EUBC dhe WB.

-V- KUVENDI

Neni 21.

Kuvendi është organi më i lartë i federates, i cili përbëhet prej anëtarëve të autorizuar të klubeve dhe Shoqatave të federatës.

Klubet përfaqësohen me nga 1 (një) delgatë, kurse Shoqatat përfaqësohen në Kuvendin e federatës me nga 1 (një) delegat.

Në mbledhjet e Kuvendit mund të marrin pjesë delegatët e autorizuar dhe mysafirët e ftuar pa të drejtën e votës.

Neni 22.

Mbledhjet e Kuvendit mund të jenë të rregullta dhe të jashtëzakonshme.

Kuvendi i rregullt mbahet çdo vit, e thërret kryetari ose Bordi i FBOXK-së. Kuvendin e jashtëzakonshëm mund ta thërrasin kryetari, 2/3 e anëtarëve të Kuvendit, 2/3 e anëtarëve të Bordit dhe Këshilli Mbikqyrës.

Ftesa duhet të dërgohet më së largu 14 ditë para mbledhjes, ndërsa materiali, 7 ditë para Kuvendit.

Kuvendi i jashtëzakonshëm mund të vendosë vetëm për çështjet për të cilat është thirrur.

Kuvendin e jashtëzakonshëm duhet ta konvokoj kryetari, në afat prej 30 ditëve prej ditës së kërkesës, në të kundërtën, Kuvendin mund ta konvokoj edhe inicuesi.

Neni 23.

Kuvendi mund të bie vendime në qoftë se janë të pranishëm më shumë se gjysma e anëtarëve të Kuvendit.

Neni 24.

Kuvendi e zgjedh kryesinë e punës, procesmbajtësin, komisionin verifikues dhe në qoftë se ka nevojë edhe trupa tjera punuese.

Në mbledhje mbahet procesverbali, të cilin e nënshkruajnë kryetari, anëtarët e kryesisë së punës dhe procesmbajtësi.

Kuvendi merr vendime me shumicën e anëtarëve present, të cilët e kanë të drejtën e votës.

Në qoftë se vendoset për ndryshimet statutare, ose për pushimin e punës së federates, për një gjë të tillë duhet të votojnë 2/3 e anëtarëve prezent.

Votimi është publik në qoftë se Kuvendi nuk vendos ndryshe. Kuvendin e udhëheq kryesia e punës, të cilën e përbëjnë:

kryetari i federatës dhe dy anëtarë të zgjedhur nga Kuvendi.

Vendimet e Kuvendit janë të obligueshme për të gjithë anëtarët dhe organet e federatës.

Procedura dhe mënyra e punës së Kuvendit, më përafërsisht rregullohen me Rregulloren e punës së Kuvendit

Neni 25

Shpenzimet e pjesëmarrjes në mbledhje të Kuvendit i bartë vet anëtari i Kuvendit.

Neni 26

Kuvendi në fushëveprimtarinë e vet i kryen këto punë:

* Aprovon statutin,
* Rregulloren e kuvendit ,
* Rregulloren e bordit
* Rregulloren e komisionit mbikqyres,
* Miraton raportet e punës të organeve të veta,
* Zgjedh dhe shkarkon kryetarin, dy nënkryetarë dhe anëtarët tjerë të Bordit,
* Zgjedh dhe shkarkon Këshillin Mbikqyrës,
* Vendosë në lidhje me mjetet e jashtëzakonshme juridike,
* Vendosë mbi faljen e dënimeve,
* Aprovon planin financiar të federates
* Sajon politikën e federatës,
* Kryen edhe punë tjera në përputhje me Statutin dhe aktet tjera të federatës.
* Pranimin për anëtarësim (nëse është e nevojshme);
* Pezullimin ose përjashtimin e anëtarëve (nëse aplikohet);
* Shkarkimin e një anëtari të një organi të FBOXK-së (nëse është e zbatueshme);

-VI- BORDI

Neni 27.

Bordi udhëheq me punën e Federatës në mes të dy mbledhjeve të Kuvendit.

Mbledhjet i thërret Kryetari e në mungesë të tijë njëri prej dy nënkryetarëve ose Sekretari i përgjithshëm.Mbledhjet janë të rregullta ose të jashtëzakonshme,mbledhja e jashtëzakonshme mund te konvokohet nëse për një gjë të tillë deklarohet shumica e anëtarëve të Bordit.

Neni 28.

Bordi numëron 13 anëtarë dhe përbëhet prej:Kryetarit,dy nënkryetarëve dhe dhjete antarëve tjerë,prej të cilëve shtate zgjedhen nga kuvendi,ndërsa tre emërohen nga Kryetari.

Anëtarët e Bordit zgjedhen nga Kuvendi me mandate kater vjeqar, me të drejtë të rizgjedhjës edhe për një mandatë.

Në Bordin e FBOXK-së duhet të jenë të përfaqësuar edhe sportistët, minoritetet dhe gjinia femërore në përputhje me dispozitat e Ligjit për Sportin.

Kryetarin, dy (2) nënkryetarët dhe 5 anëtarë i zgjedh Kuvendi, ndërsa 3 anëtarë i zgjedh Kryetari.

Kryetarët e Shoqatave të gjyqtarëve dhe trajnerëve automatikisht janë edhe anëtarë të Bordit.

Në radhët e përsonave të propozura për Bordin e FBOXK-së , duhet të jenë përsona të gjinisë femrore dhe mës së paku 10% nga bashksitë e pakicave etnike që jetojnë në Kosovë.

Zgjedhja e anëtarëve të Bordit bëhët me vota të fshehta. Lista përfshinë emrat e kandidatëve dhe postet e tyre në Bord.

Kryetarët e Shoqatave të trajnerëve dhe gjyqtarëve automatikisht janë edhe anëtarë të Bordit të FBOXK-së.

Kryetari i Bordit është edhe Kryetar i Kuvendit.

Neni 29

Mënyra e punës dhe procedura e vendimarrjës në Bordin e FBOXK-ës,më përafërsisht rregullohen me Rregullorën mbi punën e Bordit.

Bordi në fusheveprimtarinë e punës së vetë kryen këto punë:

* Miraton të gjitha aktet normative qe nuk jan ne kompetence te Kuvendit
* Pregatit mbledhjet e Kuvendit dhe materialin përcjellës,
* Egzekuton vendimet e Kuvendit,
* Aprovon listen e zyrtareve të garave
* Miraton rregulloret e brendshme të Federatës,
* Rregulloren disiplinore;
* Rregulloren e garave;
* Rregulloren për Regjitrimin/licencimin e klubeve,sportistëve,trajnerve.
* Rregulloren për kalimin e garuesve nga klubi ne klub;
* Rregulloren e Atni-Dopingut;
* Rregulloren për shpalljen e laureatëve te vitit;
* Rregulloren për Kodin Etik
* Rregulloren për organizimin e garave të FBOXK,
* Rregulloren Komisionit të ankesave,
* Të nxjerr dhe te aprovoj rregullore tjera qa janë ne kompetencë te bordit;
* Përpilon planin e punes dhe atë finansiar të Federatës,
* Vendos për blerjën ose shitjën e pasurisë së Federatës,
* Emëron dhe shkarkon Sekretarin e përgjithshëm,
* Aprovon planprogramin e punës së Këshillit profesional,
* Emëron dhe shkarkon trajnerët e reprezentacioneve,
* Aprovon raportet e Këshillave dhe Komisioneve të Bordit,
* Miraton sitemin e garave,kalendarin dhe propozicionet e garave,
* Bartë të drejtën e organizimit të garave nën ombrellën e Federatës,
* Cakton lartësinë e anetarësisë dhe kotizimeve për anëtarët e Federatës,
* Cakton lartësinë e taksës për zyrtarë të ndeshjeve,
* Vendosë për pranimin e punetorëve dhe bashkepunetoreve në Federatë dhe për lartësinë e pagave të tyre,
* Emëron dhe shkarkon Këshillat dhe Komisionet e Bordit,
* Vendos edhe për çështjet tjera të cilat nuk janë në kompetencë të Kuvendit.

Neni 31.

Bordi mund të formojë komisione të përhershme dhe ad hock,vendos për kompetenca të tyre dhe emëron anëtarët e tyre.Komisionet dhe këshillat për punën e tyre i përgjigjen Bordit.

Komisionet-Këshillat e përhershme janë:

* Këshilli profesional,
* Komisioni për kalimin dhe regjistrimin e boksiereve,
* Komisioni-komisari i garave,
* Komisioni Disciplinor dhe ai i Etikes prej 5 antarve
* Komisioni për shpërblime.
* Komisioni i ankesave prej 3 antarve
* Komisioni Ligjislativ prej 3 antarve

-VII-KRYETARI

Neni 32.

Kryetari dhe nën/kryetari zgjidhën me mandat katërvjeçar, kurse 4 anëtarë i zgjedh Kuvendi (me mandat katërvjeçar), ndërsa 3 anëtarë (me mandat katërvjeçar) i zgjedh Kyetari i Federatës.

Kompetencat e Kryetarit të Bordit janë:

* Kryetari i Bordit të FBOXK-së përfaqëson Federatën, thëret senacën e Bordit, udhëheq me seancat e Bordit dhe të Kuvendit.
* Nënshkruan vendimet e Bordit e të Kuvendit,
* Kujdeset për zbatimin e plotë të programeve të punës dhe atyre financiare,
* Nënshkruan Vendimet dhe konkluzat e Bordit dhe të Kuvendit,
* Ka të drejt vetoje në Vendimet e Bordit dhe organeve tjera deri në seancën e parë të Kuvendit,
* Merrë Vendime në kushte të jashtzakonshme kur nuk mund të mblidhet Bordi apo
* Kuvendi dhe i njofton këto organe në momentin e parë të mundshëm,
* Ka të drejt të largojë nga Bordi çdo anëtar të tij, nëse nuk është aktiv apo nuk vepron në frymën e akteve normative të FBOXK-së dhe synimeve të saj, deri në seancën e parë të Kuvendit,
* Kryetari për punën e vet i përgjigjet Kuvendit të FBOXK.
* Kryetari mund të shkakrohet edhe para skadimit të afatit zgjedhor me humbjen e besimit ose me krkesën e vet.
* Për shkarkimin e kryetarit, vendoset nëse me vota deklarohen mbi 2/3 e numrit të delegatëve të pranishëm në Kuvend.
* Propozon Sekretarin e FBOXK-së dhe kryen edhe punë tjera sipas nevojës dhe kërkesave që kërkon momenti dhe Kuvendi apo Bordi.

-VIII-SEKRETARI I PËRGJITHSHËM

Neni 33.

Sekretarin e përgjithshëm e emëron Bordi me vendim pune pa afat te kufizuar

Neni 34.

Sekretari i përgjithshëm në fushveprimtarinë e vetë i kryen këto punë:

* Udhëheq me punën e zyrës së Federatës,
* Egzekuton vendimet e Kuvendit,Bordit dhe të Komisioneve të Federates,
* Realizon bashkëpunimin me EUBC dhe, WB dhe me Federatat dhe organizatat tjera sportive jashte Kosovës,
* Realizon bashkëpunimin me KOK-un,Departamentin e Sporteve dhe organizatat tjera sportive nëKosovë,
* Pergaditë mbledhjet e Kuvendit,Bordit , të Këshillave dhe Komisioneve,
* Mer pjesë në të gjitha mbledhjet e organeve, Këshillave dhe komisioneve të Federatës ne cilësinë e këshilldhënësit.
* Mban kontakte me mjetet e informimit,
* Propozon Bordit, profilin e bashkëpuntorëve profesional-administrativë,
* Kryen edhe punë tjera të cilat dalin nga aktet tjera normative të FBOXK-ës.
* Menaxhon me financat e Federatës’
* Sekretari i përgjithshëm është përgjegjës për punën administrative të FBOXK
* Administrimin dhe mbajtjen e llogaris së FBOXK

Neni 35.

Sekretari i përgjithshëm themelon mardhënje të punës me Federatën në bazë të Ligjit mbi marëdhënje të punës.

Sekretari i përgjithshëm mund të shkarkohet edhe para skadimit të mandatit të tijë,në qoftëse nuk I kryen obligimet të cilat dalin nga aktet normative.

Sekretarin e përgjithshëm në rastë të mungesës së tijë e zavendëson personi të cilin e cakton Bordi.

-KËSHILLI MBIKQYRËS-

Neni 36.

Këshilli mbikqyrës përbëhet prej tre anëtarëve.Këshillin mbikqyrës e zgedhë Kuvendi me mandat katër vjeqar, me të drejtë të rizgjedhjës edhe për një mandate.

Anëtari i këshillit mbikqyrës nuk mundë të jetë anëtarë i organeve dhe trupave të Federatës.

Bordi dhe të gjitha trupat e tijë janë të obliguara që Këshillit mbikqyrës ti a mundësojnë mbikqyrjën në punën e tyre.

Këshilli mbikqyrës përcjell ligjshmerine punës se Bordit,organeve dhe trupave në mes të dy Kuvendeve dhe mbikqyrë afarizmin finansiar të Federatës.

Këshilli mbikqyrës i raporton për punën e vetë Kuvendit të FBOXK-ës.

Mënyra e punës së Këshillit mbikqyrës më përafersisht përcaktohet me Rregullorën mbi punën e Këshillit mbikqyrës.

-KËSHILLI PROFESIONAL-

Neni 37.

Këshilli profesional është organ profesional i Federatës,i cili kujdeset për zhvillimin profesional të boksit.

Këshilli profesional numron tre anëtarë,të cilët i emëronë Bordi me mandat katër vjeqar,me të drejtën e rizgjedhjës edhe për një mandatë.

Për punën e vetë i përgjigjet Bordit.

Të drejtat dhe obligimet e Këshillit profesional janë:

* Të përcjellë zhvillimin e boksit mbrenda dhe jashtë,
* Të mbikqyrë realizimin e planprogrameve të aprovuara nga Bordi,
* Kujdeset për zhvillimin profesional dhe popullarizimin e boksit,
* Bashkëpunon me organizatat profesionale dhe shkencore me qëllim të përparimit të punës profesionale,
* Propozon Bordit emërimin dhe shkarkimin e trajnerëve të Reprezentacioneve,
* Kujdesët për përparimin profesional të trajnerëve,
* Propozon Bordit aprovimin e planprogrameve për zhvillimin e boksit,
* Propozon sistemet e garave për të gjitha grupmoshat,
* Kryen edhe punë tjera me të cilat i ngarkon Bordi.

-KOMISIONI PËR REGJISTRIM

Neni 38.

Komisioni për regjistrim numëron tre anëtarë,të cilët i emëronë Bordi me mandat katër vjeqar,me të drejtën rizgjedhjës edhe për një mandatë.

Komisioni për kalimin dhe regjistrimin e boksiereve regjistron boksierët gjatë afateve kalimtare dhe vendos për çështjet statusore të boksiereve.

Komisioni merr vendime me shkrim per regjistrimin ose mosregjistrimin e boksiereve gjatë afateve kalimtare.

Komisioni i merr vendimet në bazë të Rregullorës për kalimin dhe regjistrimin e boksiereve dhe Ligjeve në fuqi.

Statusi i boksiereve rregullohet më përafërsishtë me Rregullorën për kalimin dhe regjistrimin e boksiereve.

-KOMISIONI I GARAVE-

Neni 39.

Komisioni i garave në fushveprimtarinë e vetë i kryen këto punë:

* Propozonë propozicionet e garave,
* Propozonë kalendarin e garave,
* Regjistronë objektet në të cilat do të zhvillohen ndeshjet kampionale,
* Në përputhje me Propozicionet e garave,regjistron meqet dhe turnet kampionale dhe vendos në shkallë të pare në lidhje me ankesat ne meqe,
* Propozon lartësinë e taksave për zyrtarë të ndeshjeve,
* Zbaton sanksionet e parapara në propozicione të garave,

Neni 40.

Të gjitha vendimet në Këshillat dhe Komisionet e Federatës mirren me shumicën e votave.

Vendimet e Këshillave dhe Komisioneve janë të plotfuqishme në qoftëse në mbledhje janë prezent më shumë se gjysma e anëtarëve.

Anëtari i Këshillit apo Komisionit të FBOXK-ës i cili nuk është prezent në mbledhje mundë të deklarohet edhe me shkrim, nëpërmjet postës elektronike apo telefaxit.

-KOMISIONI I ANKESAVE

Neni 41.

Komisioni I ankesave përbehet prej 3 antarve te cilet e emëron Bordi I FBOXK-së

Komisioni I ankesave është i obliguar të zgjidh ankesën në afatin prej tridhjetë (30) ditëve.

Komisioni i ankesave përbëhet prej tre anëtarëve, të cilët i emëronë Bordi me mandat katër vjeqar,me të drejtën e rizgjedhjës edhe për një mandatë.

Komisioni i ankesave vendosë në shkallë të dytë në lidhje me shkeljet e Rregullorës se ankesave,me të cilën më përafërsishtë rregullohen të drejtat dhe obligimet e Komisionit, si dhe procedura e vendimmarrjës në lidhje me ankesat.

Komisioni i ankesave i merr vendimet ne bazë te rregullores disiplinore.

Komisioni i ankesave vendimet i merr kur jane present te gjithe antaret dhe nuk kan te drejt apstenimi.

KOMISIONI I DISIPLINOR DHE I ETIKËS

Neni 42

* Komisioni i Disiplinor dhe i Etikës përbëhet nga 3(tre) anëtarë, me mandat 4vjeqar kryetari dhe dy anëtarë.
* Komisioni i Disiplinor dhe Etikës, si rregull, shqyrton çështjet në trupa gjykuese me tre anëtarë.
* Funksioni i Komisionit të Disiplinor dhe Etikës rregullohet nga Rregulloja Disiplinore dhe Kodi I Etikës i FBOXK-së.
* Komisioni i Disiplinor dhe Etikës mund të japë sanksionet e përshkruara në këtë statut dhe rregulloren e komisionit Disiplinor dhe Kodin Etikës të FBOXKK-së për anëtarët, zyrtarët, triathletët, klubet,etj.
* Këto dispozita nuk prekin kompetencat e Kuvendit të Përgjithshëm dhe Bordit në lidhje me pezullimin dhe përjashtimin e anëtarëve.

KOMISIONI SHENDETSOR DHE ANTDOPING

Neni 43.

* Komisioni shendetsor perbehet prej tre anëtarve te zgjedhur nga bordi,me mandatë katër vjeqar , më të drejtë të rizgjedhjes edhe për një mandate.
* Komisioni shendetsor ka per detyr te kujdeset dhe te ruaj shendetitn e boksierve.
* Ketu perfshihet edhe sporti te mbetet i paster,pra qe te ndalohet perdorimi i mjeteve te ndaluara stimuluese(dopingut).
* Komisioni ka per detyr te marr informatat e perditesuara per listen e substancave te ndaluara dhe me ate te njoftoj te gjithe pjesmarresit ne aktivitetet e FBOXK-se.
* Po ashtu komisioni ka per detyre percjelljen e te arriturave ne mjeksin sportive,per te mundsuar zhvillimin dhe avansimin e boksit.

KOMISIONI LIGJISLATIV

Neni 44

Komisioni Legjislativ mbikëqyr respektimin, propozon plotësim ndryshimin e statutit dhe rregulloreve të FBOXKK përmes azhornimit të normave juridike në përputhje me standardet e Federatës Botërore/Evropiane te Boksit,Ligjin për sport, Ligjinpër organizata jo qeveritare, Ligjin për parandalimin dhe sanksionimin e dhunës ne sport,me propozim të Bordit të FBOXK.

Komisioni Legjislativ përbëhet nga një kryetar dhe dy anëtarë , ku njëri prej tyre duhet të jenë me fakultet juridik.

-KOMISIONI PER SHPERBLIME DHE LAURATË

Neni 45.

FBOXK-ja në baza vjetore shpall Laureatët e Vitit.

FBOXK ndan mirënjohje dhe shpërblime në shenjë të mirënjohjes për kontribut të veçantë ndaj një bokseri, klubi,gjyqtaret,puntorët sportive etj. në promovimin dhe zhvillimin e sportit të boksit.

Me Rregulloren përkatëse për ndarjen e mirënjohjeve dhe shpërblimeve përcaktohen procedurat, kushtet, mënyra e propozimit dhe e miratimit të kandidatëve.

-IX-DISPOZITAT FINANSIARE

Neni 46.

Federata finansohet nga:

* Anëtarësia,
* Donacionet e personave fizik dhe juridik,
* Marketingu,
* Të hyrave nga organizimi i garave dhe
* Burimet tjera të lejuara në bazë të Ligjit.

KONFLIKTI I INTERESIT

Neni 47

* Çdo anëtar i organeve duhet të tërhiqet nga diskutimet dhe nga marrja e një vendimi nëse ekziston rreziku ose mundësia e konfliktit të interesit.
* Në veçanti, anëtarët e organeve duhet të jenë gjithmonë të vetëdijshëm dhe të veprojnë në përputhje me dispozitat përkatëse të Kodit të Etikës të WB-s mbi konfliktin e interesit dhe të rregullojnë sjelljen e tyre kur është e nevojshme (p.sh. të abstenojnë nga kryerja e detyrave të tyre, të njoftojnë kryetarin në rastet e konflikteve të mundshme të interesit, etj.).
* Kryetari dhe Sekretarin e Përgjithshëm nuk mund të jenë njëkohësisht edhe Kryetar i klubit që është anëtarë në FBOXK.
* Bordi do te nxjerr rregullore mbi konfliktin e interesit.

Neni 48.

Me afarizmin financiar të Federatës udhëheq Kryetari në bazë të planit financiar dhe vendimeve të Kuvendit dhe Bordit.

Për ndihmë në realizimin e afarizmit të Federatës,mundë të punësohet referenti financiar në përputhje me Ligjin mbi mardhënjen e punës.

-X-GARAT

Neni 49.

Garat zyrtare ne Kosovë mundë të organizohen vetëm nga

Federata, ose organi i autorizuar nga Bordi i sajë.

Garat zhvillohen në bazë të rregullave të EUBC - WB dhe rregulloreve të FBOXK-ës.

*PERFAQESUESET SHTETRORE*

Neni 50.

Federata është e obliguar që të kujdeset për punën e Përfaqsueses Shtetrore dhe brenda mundësive financiare duhet tu mundësoj kushte sa më të mira për punë.

Paraqitja per Perfaquesen Shtetrore është obligim dhe nderë për çdo anëtarë të sajë.

Federata mundë të miratoj rregullore të posaqme për punën e Perfaqueses Shtetrore

SHËRBIMI ADMINISTRATIVO-PROFESIONAL

Neni 51.

Federata mundë të themeloj mardhënje të punës me punëtorët të cilët do të punojnë në shërbimin profesional dhe administrative të Federatës.

Për punësimin e punëtorëve dhe për lartësinë e pagave vendos Bordi me propozim të Sekretarit të përgjithshëm.

Federatat mund të punësoi zyrtar për kryerjen e punëve në administratë, zyrtar profesional i cili do të mbajë kontakte me shoqatën e trajnerëve dhe gjyqtarëve, përfaqësueseve, Eubc-në dhe WB-në, si dhe asociacionet tjera ndërkombëtare për zhvillimin e garave dhe aktiviteteve në rrafshin ndërkombëtar.

Federatat mund të punësoi zyrtar për kryerjen e punëve në administratë, zyrtar profesional të IT, dizajnit dhe mirëmbajtjes së Web-faqes dhe rrjeteve sociale.

RREGULLORET E BRENDSHME

Neni 52.

Rregulloret e brendshme dhe propozicionet e garave nuk guxojnë të pësojnë ndryshime, gjatë edicionit garues i cili është në rrjedhën e sipër.

Neni 53.

Në procedurat administrative të cilat zhvillohen pranë organeve kompetente të Federatës mundë të përdoren mjetet e rregullta dhe mjetet e jashtëzakonshme juridike.

Për çështjet administrative të cilat nuk janë rregulluara me këtë Statut, do të aplikohen dispozitat e Kodit mbi procedurat administrative,(Deri në miratimin e Kodit te sipërpërmendur do të aplikohen dispozitat e Ligjit mbi procedurën e përgjithshme administrative).

SHPËRBËRJA E FEDERATËS

Neni 54

Federata pushon së vepruari kur 2/3 e anëtarëve të Kuvendit dhe nënshkruesit e marrëveshjes mbi bashkim në organizatat e boksit, kontestojnë se nuk ekzistojnë kushtet materiale dhe shoqërore për veprimtarinë e mëtejme dhe sipas forcës së Ligjit. 15.7.1.

Në rast ë pushimit të veprimit të FBOXK-së, e gjithë pasuria e saj (aktive dhe pasive ) i kalojnë trupit qeveritar apo organizatës e cila e merr përsipër te drejtat dhe detyrat e federatës dhe cila është në dispozicion të organizatave të boksit për përparimin e këtij sporti.

DISPOZITAT KALIMTARE DHE TË FUNDIT

Neni 55.

Ky Statut hynë në fuqi ditën e aprovimit,nga Kuvendi i Federatës me 18 Janar 2025.

Më hyrjën në fuqi të këtij Statuti pushon të vlejë Statuti i miratuar në Maj 2022.

-Nëse ky Statut ne ndonjë pike has ne kundërthënies me Ligjin për sport, Ligjin për parandalimin e dhunës në sport dhe aktet tjera nënligjore apo udhëzimet te cilat dalin nga MKRS atëherë vlejnë dispozitat e akteve normative që dalin nga Ligji për sport, Ligji për parandalimin e dhunës në Sport dhe udhëzimeve tjera administrative.

Neni 56.

Interpretimin e këtij Statuti e bënë Kuvendi i Federatës.

Kryetari i FBOXK-së

Enver KrasniqiPrishtinë më 18.01.2025